# Andrássy Antal

### A Wikipédiából, a szabad lexikonból.

Andrássy Antal (csíkszentkirályi és krasznahorkai báró) (Románfalva, 1742. október 28. - 1799. november 2.) [[rozsnyó]i püspök

## [szerkesztés] Élete

Atyja Andrássy György báró volt. Tanulmányait Nyitrán kezdte és Kassán végezte; 1760-ban a jezsuiták közé lépett és próbaévekre Bécsbe küldték, hol a teológiai tanulmányok végeztével pappá szenteltetvén, a szerzet föloszlatásaig a rend tagja maradt. Visszavonult a krasznahorkai várba, mignem 1776-ban a rozsnyói püspökség fölállításával a káptalan tagjává, majd nagypréposttá s 1780-ban püspökké nevezték ki; e kinevezés a többi kitüntetésekkel együtt a magyar királyi egyetem megnyitási ünnepélyén junius 25.-én hirdettetett ki. Temetésén Tornallyai Gedeon kanonok és szepesi főesperes mondott fölötte gyászbeszédet, mely nyomtatásban is megjelent.

## [szerkesztés] Munkái

1. Appendix subnexa censurae testamentis demonstrationis trium propositionum de poenali transitu ex religione romano-catholica ad evangelicam. Budae, 1790.

2. Epistola pastoralis ad clerum suum de necessitate unius salvificae catholicae fidei. Hely és év n.

Még a tridenti zsinat kánonainak védelmére is írt egy munkát, amely azonban halála miatt félbeszakadt.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/n/d/Andr%C3%A1ssy_Antal_6f95.html"

Kategóriák: Magyar katolikus egyházi személyek | Jezsuita szerzetesek

##### Views

- Szócikk
- Vitalap
- Aktuális változat

##### Keresés